text: পশ্চিমবঙ্গ পরিবহন নিগম (ডাব্লু বি টি সি) পশ্চিমবঙ্গের সরকার অধিগৃহীত একটি নিগম। এটি রাজ্যে বাস, ট্রাম এবং ফেরি চালায়। এটি কলকাতা রাজ্য পরিবহন নিগম, কলকাতা ট্রামওয়েজ সংস্থা এবং পশ্চিমবঙ্গ ভূতল পরিবহন নিগম নামের তিনটি রাজ্য পরিবহন সংস্থাগুলি একত্রিত করে ২০১৬-তে গঠিত হয়েছিল।
  
  ইতিহাস 
  কলকাতায় বাস পরিষেবা ১৯২০ সালে শুরু হয়েছিল, তবে সেটা অগঠিত ছিল। পশ্চিমবঙ্গ পরিবহন অধিদফতরের অধীনে রাজ্য পরিবহন পরিষেবা তৈরির সাথে ১৯৪৮ সালের ৩১ জুলাই সরকারী খাতে, সড়ক পরিবহনকে সংগঠিত রূপ দেওয়া হয়েছিল। এটি ২৫ টি বাসের বহর নিয়ে ৬টি আন্তঃনগর রুটে চলাচল শুরু করে। ১৯৪৯-৫০ সালে ২টি দ্বি - তল বাস যুক্ত করে ডিজেল যুগের সূচনা হয়।
  
  পরিচালনা
  
  বহর 
  ডাব্লু বি টি সি-এর ২০১৯ পর্যন্ত ১৩৩৭ বাসের বহর রয়েছে (৪০০ টি এসি বাস সহ) এবং যাত্রীবাহী খেয়া পরিষেবার জন্য ২০ টি জাহাজ রয়েছে।
  
  ডিপো 
  পূর্বে, ডিপোগুলি পৃথকভাবে ডাব্লুবিএসটিসি, সিএসটিসি এবং সিটিসি দ্বারা পরিচালিত হত। সংযুক্তির পরে, সবাই ডাব্লু বি টি সি-র আওতায় এসেছে। ডিপোর আগের মালিকের নাম ও উল্লেখ করা আছে।
  
   ডাব্লু বি এস টি সি - হাওড়া, সল্টলেক, সেক্টর-৫
   সি টি সি - হাওড়া, করুণাময়ী, নীলগঞ্জ, বেলঘোরিয়া, পাইকপাড়া, মানিকতলা, কসবা, গারিয়া, লেক, তারাতলা, ঠাকুরপুকুর, টালিগঞ্জ, খিদিরপুর, গড়িয়াহাট, পার্ক সার্কাস, রাজাবাজার, উল্টাডাঙ্গা
   সি এস টি সি - ঘাস বাগান, কালীঘাট, বেলগাছিয়া, বারাসত, হাবড়া, জোকা
  
  পরিষেবা
  
  রাতের পরিষেবা 
  এটি নগরীতে ২৪x৭ পরিবহন পরিষেবা সরবরাহ করার জন্য চালু করা হয়েছিল। এই পরিকল্পিত রুটগুলি সরকারী ও বেসরকারী হাসপাতাল, ব্লাড ব্যাংক, প্রধান নার্সিং হোমস, স্বশান ঘাট, সমাধিসৌধগুলিকে জুরে দেবে এবং সেখানে আটকা পড়া যাত্রীরা সহজেই এই পরিষেবাগুলি গ্রহণ করতে পারবেন। এর পাশাপাশি অন্যান্য রুটগুলি শহরের উত্তর-দক্ষিণ অংশ, সল্টলেক, নিউ টাউন, শিয়ালদহ স্টেশন, হাওড়া স্টেশন এবং দম দম বিমানবন্দরকেও সংযুক্ত করে।
  
  বাস এবং ট্রামের পরিষেবা দেওআ হয়। বাস ও ট্রামের নম্বরগুলি এনএস দিয়ে শুরু হয়।
  
  বাংলাস্রি এক্সপ্রেস এসি বাস পরিষেবা 
  এই পরিষেবাটি রাজ্যের জেলা সদরের শহরগুলিকে রাজ্যের রাজধানীর (কলকাতা) সাথে এক্সপ্রেস বাস সার্ভিসের সাথে সংযুক্ত করার জন্য চালু করা হয়েছিল, যাতে লোকেরা কলকাতায় রাতারাতি ভ্রমণ করে  পৌঁছতে  পারে। কিছু রুট বেসরকারীকৃত এবং ডাব্লুবিটিসি দ্বারা পরিচালিত হয় না।
  
  বাসের নম্বরগুলি বিই দিয়ে শুরু হয়।
  
  ট্রাম পরিষেবা 
  আরও বিশদ জানতে, দেখুন কলকাতা ট্রাম
  
  একত্রিত  হওয়ার পরে ট্রাম অপারেশনগুলি সিটিসি থেকে ডাব্লুবিটিসি-র অধীনে চলে আশে।
  
  খেয়া পরিষেবা 
  ডাব্লুবিটিসি হুগলি নদীর ওপারে ফেরি রুট পরিচালনা করে। প্রতিদিনের টিকিট এবং মরসুমের টিকিট ব্যবহার করে কেউ পরিষেবা গ্রহণ করতে পারে।
  
  গুরুত্বপূর্ণ কয়েকটি রুট হ'ল-
  
   হাওড়া - ফেয়ারলি
   হাওড়া - শিপিং
   লট ৮ - কুচুবেড়িয়া
  
  বিশেষ পরিষেবা 
  কিছু বিশেষ পরিবহন পরিষেবাও কিছু অনুষ্ঠানে সরবরাহ করা হয়।
  
   গঙ্গাসাগর মেলা
   দুর্গাপূজা পরিক্রমা
   দুর্গাপূজা শপিং বাস পরিষেবা
   আন্তর্জাতিক কলকাতা বইমেলা বাস পরিষেবা
   শীতের সপ্তাহান্তিক বিশেষ
   ইকো পার্ক পরিষেবা
   ক্রিসমাস কার্নিভাল
   হজ পরিষেবা
  
  অন্যান্য উপযোগিতা
  
  পথদিশা অ্যাপ 
  এই  অ্যাপ্লিকেশনটি কলকাতা মহানগর অঞ্চলের যাত্রীদের জন্য। এই অ্যাপ্লিকেশনটির মাধ্যমে যাত্রীরা সমস্ত আগত বা বহির্গমন বাস ও খেয়া এবং নির্দিষ্ট স্টপ বা বর্তমান অবস্থানের তথ্য দেখতে পাবেন। অ্যাপ্লিকেশনটিতে যাত্রার পরিকল্পনাও করা যেতে পারে। এতে ট্রাম পরিষেবাদি অন্তর্ভুক্ত নয়।
  
  সরকারী উদ্যোগ 
  
   "সেফ ড্রাইভ সেভ লাইফ" নামে পরিচিত পথ সুরক্ষা প্রচার
   "গ্রীন মুভমেন্ট মাধ্যমে" পরিবেশ সুরক্ষা প্রচার
  
  বহিঃসংযোগ 
   Department of Transport from the Government of West Bengal website
  
  বিষয়শ্রেণী:কলকাতার পরিবহণ
  বিষয়শ্রেণী:পশ্চিমবঙ্গের পরিবহণ সংস্থা
title: পশ্চিমবঙ্গ পরিবহন নিগম